title: سيدي حمو الطالب
text: سيدي حمو الطالب بن عبد الله ؤ معروف ب باب نومارݣ (أمارݣ هوّا الشعر السوسي) ؤعندو سميات خرين بحال: سيدي حمو الزݣموري، سيدي حمو ݣوتيفنوت. هاد السيد اللي تولد فالقرن تمنطاش فأولوز جوايه تارودانت، هوا واحد العالم بالدين و وشاعر مغريبي من بلاد سوس و صيتو دايع فيها وكايتعتابر هوا لقيدوم ديال أمارݣ بتاشلحيت حتا تكنا عليه ب "باب ن ؤمارݣ" فزمانو الشيعر السوسي غايعرف واحد الطفرة ماليها مثيل و تكتبو عليه شلا خبّير سوا من لمغاربا ؤلا من لوروپيين سيرتو لمختار السوسي اللي عرف بقيمتو لكبيرة و عتابرو من لعولاما دلقرن 12 هجري و دوا عليه بزاف فكناشو "سوس العالمة".